กรมอนามัย ย้ำ คนไทยใช้ชีวิตนอกบ้าน อย่าลืมสวมหน้ากาก เว้นระยะห่าง หมั่นล้างมือ สร้างสุขอนามัยที่ดี ป้องกันตนเองและช่วยไทยไม่ให้เจอกับการระบาดระลอก 2
กรมอนามัย ย้ำ คนไทยใช้ชีวิตนอกบ้าน อย่าลืมสวมหน้ากาก เว้นระยะห่าง หมั่นล้างมือ สร้างสุขอนามัยที่ดี ป้องกันตนเองและช่วยไทยไม่ให้เจอกับการระบาดระลอก 2  พญ.พรรณพิมล  วิปุลากร  อธิบดีกรมอนามัย เปิดเผยว่า ภายหลังจากรัฐบาลได้ผ่อนปรนกิจการและกิจกรรมต่างๆ ในกลุ่มสีเขียวให้สามารถกลับมาดำเนินการได้อีกครั้ง อาทิ ศูนย์การค้า ห้างสรรพสินค้า  ร้านอาหาร  สถานที่ออกกำลังกายและกองถ่ายภาพยนตร์ เป็นต้น ส่งผลให้ประชาชนเริ่มทำกิจกรรมนอกบ้านและใช้บริการสถานที่สาธารณะกันมากขึ้น ซึ่งกรมอนามัยมีความห่วงใย ความปลอดภัยของประชาชน จึงขอเน้นย้ำให้ทุกคนใส่ใจสุขอนามัยตนเองอย่างต่อเนื่อง ด้วยการสวมหน้ากากผ้าหรือหน้ากากอนามัยทุกครั้งเมื่อออกนอกบ้าน ต้องพบปะพูดคุยกับผู้อื่น หรือทำกิจกรรมต่างๆ ควรเคร่งครัดในการเว้นระยะห่างจากผู้อื่นอย่างน้อย 1 – 2 เมตร หมั่นล้างมือบ่อยๆ ด้วยสบู่และน้ำ หรือเจลแอลกอฮอล์ และควรมีการวางแผนล่วงหน้าเพื่อใช้เวลานอกบ้านให้น้อยที่สุดสำหรับวิธีการเลือกหน้ากากผ้าที่เหมาะสม ต้องเลือกขนาดและปรับสายให้กระชับกับใบหน้า สวมให้คลุมทั้งจมูกและใต้คาง ควรเปลี่ยนทุกวัน หรือทันทีใหม่ เมื่อรู้สึกเปียกชื้นระหว่างวันจึงควรมีสำรองหน้าอนามัยติดตัวหลายชิ้น เมื่อกลับถึงที่พักควรซักทันทีด้วยสบู่หรือผงซักฟอก และตากแดดให้แห้งก่อนนำมาใช้ในครั้งต่อไป ทั้งนี้ห้ามใช้หน้ากากร่วมกับคนอื่น เพื่อสุขอนามัยที่ดี